《和孙莘老题召伯斗野亭》
宋代·张琬

维舟得古寺，望远天四平。晴日晖晖散，晚风泠泠清。

危亭下瞰野，层阁高连甍。起望斗与牛，淮海相奔倾。

往来谁百年，今昔我平生。悠悠何所寓，台上多化城。

与其逐影死，宁似不鸣烹。咄哉应有止，老矣将安行。

中庭柜子落，丈室霜月明。此意竟萧条，犹然笑安荣。

作者简介：张琬，字德甫，鄱阳（今江西鄱阳）人（《潜研堂金石跋尾》卷四）。英宗治平二年（一○六五）进士（《画墁集》卷七《郴行录》）。神宗熙宁八年（一○七五），以著作佐郎同提举荆湖北路常平事（《续资治通鉴长编》卷二六二）。哲宗元祐间通判齐州（《东坡先生全集》卷三九《新差通判齐州张琬可卫尉寺丞制》），迁知秀州。绍圣元年（一○九四），提举江南东路常平。三年，为福建提点刑狱。元符三年（一一○○），权发遣越州，移陕西提点刑狱。徽宗崇宁元年（一一○二），为广南东路转运判官。今录诗二首。